****

**KËSHILLI I MINISTRAVE**

**PROJEKTVENDIM**

**Nr.\_\_\_\_\_\_, Datë \_\_.\_\_.2019**

**PËR PËRCAKTIMIN E PËRBËRJES, FUNKSIONEVE DHE PROCEDURËS SË KOMISIONIT PËR SHQYRTIMIN E KËRKESËS PËR NJOHJEN E NJË PAKICE KOMBËTARE**

Në mbështetje të nenit 100, të Kushtetutës së Republikës së Shqipërisë dhe të pikës 3, të nenit 4, të ligjit nr. 96/2017 “Për mbrojtjen e pakicave kombëtare në Republikën e Shqipërisë”, me propozimin e ministrit të Brendshëm, Këshilli i Ministrave,

**V E N D O S I:**

1. Ngritjen e Komisionit për shqyrtimin e kërkesës për njohjen formale të pakicës kombëtare (në vijim referuar Komisioni), të depozituar nga një grup shtetasish prej jo më pak se 300 (treqind) persona me zotësi të plotë për të vepruar, që pretendojnë se i përkasin pakicës kombëtare.
2. Komisioni ngrihet me urdhër të Kryeministrit dhe ka këtë përbërje:
3. Zëvendësministri i Brendshëm, kryetar;
4. përfaqësues i Drejtorisë së Përgjithshme të Gjendjes Civile, në Ministrinë e Brendshme, anëtar;
5. përfaqësues i Agjencisë për Mbështetjen e Vetëqeverisjes Vendore, në Ministrinë e Brendshme, anëtar;
6. përfaqësues i Ministrisë së Brendshme, përgjegjës për çështjet ligjore, anëtar;
7. përfaqësues i Ministrisë së Brendshme, përgjegjës për arkivat, anëtar;
8. përfaqësues i Ministrisë së Shëndetësisë dhe Mbrojtjes Sociale, anëtar;
9. përfaqësues i ministrisë përgjegjëse për punët e jashtme, anëtar;
10. përfaqësues i Ministrisë së Kulturës, anëtar;
11. përfaqësues i Drejtorisë së Përgjithshme të Arkivave, anëtar;
12. përfaqësues i Akademisë së Shkencave, anëtar;
13. përfaqësues i Akademisë së Studimeve Albanalogjike, anëtar;
14. përfaqësues i Institutit të Historisë, anëtar;
15. përfaqësues i Komitetit Shtetëror të Pakicave Kombëtare, anëtar.
16. Përfaqësuesit e institucioneve të përcaktuara në pikën 2, të këtij vendimi duhet të jenë të nivelit drejtues.
17. Komisioni shqyrton kërkesën e paraqitur sipas pikës 1, të këtij vendimi dhe verifikon plotësimin e kritereve ligjore të përcaktuara në pikën 1, të nenit 3 të ligjit nr. 96/2017 “Për mbrojtjen e pakicave kombëtare në Republikën e Shqipërisë” dhe dokumentacionin e paraqitur sipas parashikimeve të neneve 6 dhe 7 të këtij ligji.
18. Për shqyrtimin e kërkesës, Komisioni bashkëpunon me të gjitha institucionet publike në nivel qendror sipas rregullave të përcaktuara në vendimin nr. 867, datë 10.12.2014 të Këshillit të Ministrave “Për procedurat e bashkëpunimit në institucionet e administratës shtetërore”.
19. Nëse gjatë shqyrtimit të dokumentacionit, Komisioni konstaton mangësi, i kërkon grupit të shtetasve që ka paraqitur kërkesën apo përfaqësuesit të autorizuar të tyre, plotësimin e dokumentacionit brenda 15 ditëve. Në përfundim të këtij afati, Komisioni mblidhet dhe merr vendim me shumicën e votave të anëtarëve të tij, brenda 30 ditëve.
20. Vendimi arsyetohet dhe i komunikohet grupit të shtetasve apo përfaqësuesit të autorizuar prej tyre, në përputhje me parashikimet e Kodit të Procedurave Administrative. Kundër vendimit të Komisionit për refuzimin e kërkesës për njohje të pakicës kombëtare, mund të bëhet ankim pranë gjykatës kompetente për zgjidhjen e mosmarrëveshjeve administrative.
21. Në rast se pas shqyrtimit të kërkesës dhe dokumentacionit të paraqitur, identifikohet përkatësia e një pakice kombëtare dhe plotësimi i kritereve ligjore, Komisioni vendos pranimin e kërkesës për njohjen e pakicës kombëtare dhe i paraqet Ministrit të Brendshëm propozimin me relacionin e argumentuar për vijimin e procedurave për njohjen formale të pakicës kombëtare.
22. Ministria e Brendshme harton projektaktin normativ për njohjen formale të pakicës kombëtare dhe propozon projektvendimin përkatës pranë Këshillit të Ministrave, brenda 30 ditëve nga paraqitja e propozimit nga Komisioni.
23. Veprimtaria e Komisionit mbështetet nga një Sekretariat Teknik, ngritja, përbërja dhe funksionimi i të cilit përcaktohet me urdhër të Ministrit të Brendshëm.
24. Ngarkohet Ministria e Brendshme, ministritë dhe institucionet e parashikuara në pikën 2, të këtij vendimi, me zbatimin e tij.

 Ky vendim hyn në fuqi pas botimit në “Fletoren Zyrtare”.

**KRYEMINISTRI**

**EDI RAMA**

**MINISTRI I BRENDSHËM**

 **SANDËR LLESHAJ**